Sähkönjakelun kunnonhallinta ja SähköTeleValoAV -messut\nKunnonhallintapäivät on suunnattu verkonhaltija- ja palveluntuotantoyhtiöissä sähkönjakeluverkon kunnossapidon suunnittelijoille, kunnossapito- ja tarkastustehtäviä käytännössä suorittaville, kunnossapitovälineitä ja -järjestelmiä toimittaville ym. kunnonhallinnan parissa työskenteleville.\nPäiviltä saat arvokasta ja käytännönläheistä kokemusperäistä tietoa ja opiksi otettavia vinkkejä muilta sähkönjakeluverkon kunnossapidon parissa toimivilta.\nPäivien yhteydessä tutustutaan perinteikkääseen sähköalan tapahtumaan Sähkö - Tele – Valo – AV 2018 – messuihin Jyväskylän Paviljongissa\nMajoituskiintiö " ADATO": Original Sokos Hotel Alexandra Hannikaisenkatu 35, Jyväskylä Majoituskiintiö on varattu ajalle 5.-7.2. on voimassa 19.1.asti. Jokainen varaa ja maksaa huoneensa itse tai antaa laskutustiedot. Varaukset Jyväskylän Sokos Hotellien myyntipalvelusta puh. 020 1234 640 tai e-mail sales.jyvaskyla@sokoshotels.fi. Huonehinnat: 1 hengen huone 139 €/vrk ja 2 hengen huone 149 €/vrk Varaa ajoissa majoitus!\nAsiantuntija, Sähköverkosto Jani Vitikka, Adato Energia Oy, p. 0400 500 206, jani.vitikka@energia.fi


Encore | Rondo Classic\nMusiikinharrastajan ja musiikkikasvatuksen oma sivu\nHarri Kuusisaari - 2021-04-30\nEncore Pauliina Rahila - 2021-10-08 0\nMusiikkipedagogiikassa improvisaatiolla on ollut viime vuosikymmeninä vain vähän jalansijaa – vaikka se kuuluikin olennaisesti esimerkiksi barokin ajan muusikon ilmaisupalettiin. Opetussuunnitelman perusteiden muutos on asettanut taidemusiikkia opettavat oppilaitokset uusien haasteiden eteen: improvisaation rooli opetuksessa lisääntyi...\nEncore Jyrki Lähteenmäki - 2021-08-30 0\nPianotaiteilija ja -pedagogi Ritva Lehtelän vaiherikas ura ja elämä on ollut kaikkea muuta kuin tavanomainen. Hänestä nyt ilmestynyt elämäkerta "Ritva Lehtelä – aikaansa edellä" on monisäikeinen tarina temperamenttisesta ja paljon aikaan saaneesta kulttuuripersoonasta. Kirjan...\nEncore Santeri Kaipiainen - 2021-08-30 0\nGéza Szilvayn nousu viulupedagogiikan kärkinimeksi tapahtui sattumalta, yrityksen ja erehdyksen kautta. Viisikymmentä vuotta sitten Suomeen muuttanut Szilvay jatkaa yhä etäopetuksia ympäri maailmaa. Eletään 1970-lukua. Nuorella viulisti-isällä on energinen pieni tytär, joka on valtavan kiinnostunut isänsä...\nEncore Katariina Välimäki - 2021-08-04 0\nSoittamisen ergonomian kysymykset ovat tärkeä osa musiikkiopintoja. Oikea suhde ruumiiseen estää rasitusvammoja ja tekee koko harjoittelusta tehokkaampaa. Kun oppilasta pyytää tarkkailemaan soittoasentoaan, se ei saa vaikuttaa niin, että tämä hakeutuu yliryhtiin ja kokee epämukavuutta soiton...\nEncore Harri Kuusisaari - 2021-06-01 0\nNuukahtamisen merkkejä osoittava nuorten puhallinsoiton harrastus kaipaa uusia ideoita, erityisesti yhteissoiton kehittämisen osalta. Helsingin Poliisisoittokunnan ylikapellimestarin Sami Ruusuvuoren mukaan yksi keino voisi olla sen limittäminen koulujen yhteyteen. Viime Rondossa uutisoitu Taideyliopiston Sibelius-Akatemian sisäänotto on herättänyt...\nKlarinetinsoiton opettajan ja puhallinorkesterien johtajan Okko Kivikatajan mielestä suomalaisten nuorten puhaltajien taso ei ole laskenut, mutta opetus vaatisi lisää joustavuutta niin, että soittotunnit, musiikinteoria ja säveltapailu sekä orkesteri saataisiin orgaanisemmaksi osaksi toisiaan. Oppia arkeen...\nEncore Harri Kuusisaari - 2021-04-30 0\nKansainvälisyys, digitalisaatio, kestävä kehitys, tasa-arvo – nämä ovat muotisanoja kaikkialla, mutta Taideyliopiston Sibelius-Akatemiassa ne ohjaavat myös arjen strategiaa. Akatemian uusi dekaani Emilie Gardberg pitää kansainvälistymistä ja monitaiteisuutta voimavarana. Emilie Gardberg valittiin viime syksynä Taideyliopiston Sibelius-Akatemian dekaaniksi...\nHyvä kappale sytyttää lapsen inspiraation.\nEncore Jyrki Lähteenmäki - 2021-04-30 0\nMaiju Roine rikastuttaa pianon pedagogista ohjelmistoa luontoaiheisilla sävellyksillä. Uusien opetussuunnitelmien myötä musiikkioppilaitosten opettajia kannustetaan sävellyttämään oppilaita. Mikseivät he voisi myös itse säveltää?” Näin aprikoi Maiju Roine, jolle oman taiteen tekeminen on kiinteä osa hänen soitonopettajan työtään,...\nHöntsäilyä vai vakava vaihtoehto?\nEncore Jyrki Lähteenmäki - 2021-03-30 0\nOnko yleinen oppimäärä musiikkiopiston höntsäilylinja vai vastaus opetuksen suureen kysyntään? Ainakin se voisi olla vaihtoehto joustavuutta kaipaaville tai aikuisopiskelijoille. Ongelmana on rahoitus, joka ei saisi olla pois perinteiseltä, tavoitteelliselta opetukselta. Taiteen perusopetuksen oppilaitoksissa annetaan opetusta...\nPuhaltajien johtaminen on oma taitonsa\nEncore Harri Kuusisaari - 2021-03-30 0\nPuhallinorkesterien johtajat ovat yleensä olleet muusikkoja tai pedagogeja, mutta nykyisin heillä on mahdollisuudet hankkia myös kapellimestarin taitoja. Petri Komulainen vastaa alan koulutuksesta Taideyliopiston Sibelius-Akatemiassa. Kaukana ovat ne ajat, kun joka kylässä oli soittokunta, ja sitä johti se amatööreistä innokkain. Nykyisin puhallinsoiton...\nÄänieristystä Elina Salin - 2017-04-08 0


The Cakes Are All We Need: Focaccia\nVielä on muutamia riipijuhlien tarjoiluja lisäämättä. Näitä tänne laittelen kun kerkiän. Tässä on mahtava pyöreä focaccia, joka sopii hyvin juhlapöytään. Tosi helppo ja nopea pyöräyttää yleiskoneella. Ohje leivotaan-lehdestä.\n20 coktail tomaattia\n2 rkl tuoretta, silputtua oreganoa\n1. Soseuta keitetyt perunat haarukalla. Lisää perunoiden joukkoon jauhot, öljy, hhiva, oregano, munat ja suola. Käytä yleiskonetta. Sekoita ensin aineet yhteen varovasti ja lisää koneen vauhtia, kunnes taikina on tasaista.\n2. Jaa taikina kahteen osaan. Painele taikina kahteen voideltuun irtopohjavuokaan, jonka halkaisia on noin 20 cm. Anna kohota liinan alla noin 3 tuntia.\n3.Voitele leivät oliiviöljyllä. Painele taikinaan halkaistut tomaatit, feta ja ripottele pääle oregano ja sormisuola.\n4.Paista leipiä keskitasolla 175 asteessa noin 30 min. Peitä paistamisen loppupuolella foliolla. Tarjoile leipä lämpimänä.\nLähettänyt kakkuilija klo 19.26


Taas mennään - Deeblogi\nYkköstyyppi\t11.4.2017\tElli Sillanpää\nMitäs tänään tekisi mieli? Hampurilaisia, pizzaa, ehkä jotain mahdollisimman kirpeää karkkia? Jäätelöä, kebabia, ranskalaisia perunoita? Hei, olen Elli ja olen raskaana, ja minun tekee mieli kaikkia noita.\nToisen lapsen odotukseni on nyt edennyt yli puolenvälin. Alkuraskaudesta joulun molemmin puolin olin kaksi kuukautta flunssassa, mikä oli todella huono asia sekä sokereiden, herkuttelun että jaksamisen kannalta. Kun ei päässyt jumppaan tai juoksemaan, kotisohvalla teki mieli herkkuja koko ajan. Söin joulutorttuja enemmän kuin vuosiin, enkä kovin montaa kertaa kieltäytynyt suklaasta. Välillä olin onneksi terveenä ja pääsin kuntoilemaan, ja silloin makean- ja epäterveellisen ruoan himo laantui. Silti mielitekoja on monenlaisia. Syytän niistä kaikista raskaushormoneita…\nVaikka diabetes asettaa raskausajalle suuria haasteita, on siinä mielestäni yksi hyvä puoli. Jotta pienokainen saisi mahdollisimman turvallisen alun elämälleen, on sokereita ja syömisiä vahdittava tarkasti koko raskauden ajan. Herkutella ei voi ihan määrättömästi, vaikka mieli tekisi (ehkä vähän liioittelin joulutorttujen ja suklaan määrää tuossa aiemmin). Erityisesti ensimmäinen kolmannes on kriittinen, sillä silloin muodostuu suurin osa sikiön elimistöstä ja jatkuvasti korkealla pysyttelevät verensokerit kasvattavat riskiä epämuodostumiin. Raskaus on toki muutenkin jännittävää aikaa, vaikka ei olisikaan diabeetikko – odotin esikoistani vuonna 2012, ja paljon on jo päässyt unohtumaan. Etapit kuten niskapoimu-ultra ja rakenneultra aiheuttivat vähintään yhtä paljon sydämentykytyksiä kuin ensimmäisessä raskaudessa, erityisesti koska ikääkin on tullut lisää ja olen jo lähempänä neljää- kuin kolmeakymppiä. Kaikki on onneksi tähän mennessä mennyt hyvin: flunssakierteen jälkeen oma vointi on ihan hyvä ja pieni liikkuu vatsassa aktiivisesti.\nJos pahoinvointi on raskauden alussa vaikeaa, aiheuttaa se diabeetikolle entistä enemmän haasteita. Silloin ei mielestäni syömistäkään tarvitse niin tarkasti vahtia, vaan syö sitä, mikä pysyy sisällä. Onneksi en kärsinyt alkuraskaudessa lamauttavasta pahoinvoinnista. Selvisin aamuisin ja aamupäivisin iskeneellä kuvotuksella, joka pysyi suurimmaksi osaksi kurissa säännöllisellä syömisellä ja kivennäisveden juonnilla. Omalla kohdallani haasteita sokereille aiheutti alkuraskaudesta nimenomaan tuo kahden kuukauden flunssakierre, johon mahtui lievä influenssakin, rokotuksesta huolimatta. Sain silti sokerit pysymään jatkuvan sensoroinnin avulla kohtuullisella tasolla, ja HbA1C on koko raskausajan pysytellyt kuutosen pinnassa.\nSensorointi on tuonut turvallisuudentunnetta raskausaikaan. Turussa ainakin pumppuhoitoiset I-tyypin diabeetikot saavat sensoreita koko raskausajaksi. Oikotietä onneen eivät sensorointi tai pumppuhoito silti tarjoa: vaikka verensokerien seuranta ja insuliinin annostelu ovat niiden avulla mielestäni helpompia kuin monipistoshoidossa, en tietenkään voi koko ajan syödä herkkuja ja annostella lisää insuliinia. Tämä johtaisi aivan liikoihin raskauskiloihin (ja myöhemmässä vaiheessa myös todennäköisesti esimerkiksi makrosomiseen vauvaan).\nSensoroivan pumpun avulla minusta kuitenkin tuntuu, että voin ottaa tämän toisen raskauden vähän rennommin kuin ensimmäisen, joka meni monipistoshoidolla ilman sensoria (loppuraskaudessa sain tosin sensorin pitemmäksi aikaa). Aion edelleenkin antaa mieliteoilleni periksi. Tässä raskaudessa himoitsen lihaa – kasvissyönti loppui positiiviseen raskaustestiin – ja kaikkia mahdollisia hedelmiä. Niillä ei onneksi kovin vahingollista vaikutusta verensokereihin ole.\nJa kohta onkin jo pääsiäinen. Silloin herkuttelen Italian auringon alla ehkä suklaalla, sillä viinit ja juustot joudun jättämään sattuneesta syystä väliin.\n14.11.2015 65 diabeetikon tärkein asia diabeteksen hoidossa\n25.3.2016 Ykköstyypin vanhempien vertaistuki\n‹ Epäreilua! Epäreilua?\nSavun hälvettyä ›\nKolmen lapsen äiti ja mukana D1 12.4.2017 klo 08.43\nNo ei nyt kyllä ihan tottakaan joka sana. Makrosomian syitä ei edelleenkään tiedetä. Eli toi herkkujen syönti=makrosominen vauva on kyllä väärää tietoa. Hyvin huomaa tekstistä, että vaikka kuinka yrittää ottaa lunkistä tän asian niin pipo on kiireellä. Ja se on normaalia! ❤ Tsemppiä kaikille äideille! ❤\nElli Sillanpää 12.4.2017 klo 09.21\nKiitos kommentista. Makrosominen vauva voi tosiaan tulla myös, vaikka sokerit pysyisivät kuinka tasaisena. Tekstissä ko. kohdan ajatuksena oli ehkä vain luetella riskejä, joita liikaan syömiseen ja insuliinin annosteluun liittyy. Koko ajanhan diabetes on raskausaikana mielessä, ei siltä voi välttyä. Ja niin pitääkin olla :). -Elli


TechnoTrend TT-Connect C-1200 USB ja häiriöt Ylen kanavilla - linuxtv.fi\nTechnoTrend TT-Connect C-1200 USB ja häiriöt Ylen kanavilla\nJoined: 28.01.2010 2:14\nPost by ril » 28.01.2010 3:06\nOtsikon mukainen viritin on täällä käytössä Jyväskylän kaapeliverkossa. Kaikki kanavat löytyvät ongelmitta, mutta Ylen nipun kanavilla esiintyy runsaasti pikselöitymistä ja äänen pätkimistä. czap näyttää Ylen nipun kanaville unc-arvoja välillä 10hex-60hex, muilla kanavilla pyöreää nollaa, joten tuo lienee häiriöiden syy. ber on nolla kaikilla kanavilla.\nSysteemi on Ubuntu Jaunty kernel 2.6.28-17 ja uusimmat ajurit linuxtv.orgista.\n- kanavan taajuuden laskeminen 250khz:llä -> häiriöt lisääntyivät\n- signaalin vahvistaminen videonauhurilla -> ei vaikutusta\nOnko ehdotuksia, mitä kannattaa vielä kokeilla?\nPost by nm » 28.01.2010 15:41\nVaimentamista voisi myös kokeilla, jos signaali on liian voimakas tuolle virittimelle.\nPost by ril » 29.01.2010 13:19\nT-liitintä ja eripituisia antennijohtoja ja kahden johdon yhdistelmää olen kokeillut, mutta niillä ei näyttänyt olevan mitään vaikutusta. Täytynee kokeilla kunnon vaimentimella vielä.\nMistä mahtaa johtua, että virheitä esiintyy vain tietyillä taajuuksilla? Niitä esiintyy 162MHz:n ja 170MHz:n nipuissa, mutta ei esimerkiksi 138MHz:n nipussa eikä korkeammilla taajuuksilla. Onko kellään muulla Jyväskylässä ollut vastaavanlaisia ongelmia?\nPystyykö noita virheitä muuten mitenkään korjaamaan ohjelmallisesti?\nPost by nm » 29.01.2010 14:34\nril wrote: Mistä mahtaa johtua, että virheitä esiintyy vain tietyillä taajuuksilla? Niitä esiintyy 162MHz:n ja 170MHz:n nipuissa, mutta ei esimerkiksi 138MHz:n nipussa eikä korkeammilla taajuuksilla.\nVaikea sanoa mistä johtuisi -- voi olla signaaliongelma, virittimen ominaisuus, sähköinen häiriö (emolevystä tai virtalähteestä) tai ajurivika.\nJos koneessasi on USB2-väylä, kannattanee harkita C-1200:n tilalle tai rinnalle vaikkapa Reddon halpaa USB-boksia (ei Rector-tikku, jolle ei muistaakseni ollut ajuria, vaan isompi boksi). QAM256 ei toimi tällä kunnolla, eli Elisan verkossa et voi vastaanottaa HD-kanavia, mutta C-1200 ei taivu niihin sen paremmin, eikä muutenkaan vastaanota kuin korkeintaan kahta kanavaa per nippu.\nVoit käyttää FFmpegin/libavcodecin MPEG-2-dekooderia, joka sietää ja peittää virheitä paremmin kuin libmpeg2. Xineliboutputissa dekooderin vaihtaminen onnistuu korottamalla sen prioriteettia tiedostossa .xine/config_xineliboutput (poista myös #-merkki rivin alusta):


Päätoimittaja Lappalainen jää eläkkeelle - Journalisti\nPäätoimittaja Lappalainen jää eläkkeelle\nSeuraajan rekrytointi käynnistyy alkuvuodesta.\nJournalistin päätoimittaja Markku Lappalainen jää eläkkeelle ensi kesänä. Hän tulee loppukeväästä eläkeikään ja lopettaa työt toimituksessa kesäkuussa.\nLappalaisen seuraajan rekrytointi käynnistyy alkuvuodesta. Uusi päätoimittaja on määrä julkistaa keväällä. Valinnan tekee Journalistiliiton hallitus.\nLappalainen aloitti Journalistin päätoimittajana tammikuussa 2009. Hänen edeltäjänsä Johanna Korhonen oli irtisanoutunut tultuaan valituksi Lapin Kansan päätoimittajaksi.\nEnnen Journalistia Lappalainen toimi freelancetoimittajana ja tietokirjailijana erikoisalanaan luonto- ja ympäristöasiat. Turun Sanomissa hän oli toimittajana 1980 – 1999.\nMarkku Lappalainen, Journalisti, Journalistiliitto


Tulehtuneet ikenet ja pahanhajuinen hengitys kertovat suun mikrobiston epätasapainosta – Vaikutukset heijastuvat koko terveyteen, Terveys | Totalterveys.fi\nTerveessä suussa elää monipuolinen, yli 500 bakteerilajin kanta, joissa valtalajeina hallitsevat Streptococcus salivarius, oralis ja uberis –maitohappobakteerit. Näiden hyvien bakteerien tehtävänä on toimia suussa suojamuureina taudinaiheuttajia vastaan.\nElinolosuhteet voivat kuitenkin karkottaa suusta sinne kuuluvat terveyttä edistävät bakteerit, jolloin terveydelle haitalliset bakteerit saavat vallan. Haitalliset bakteerit aiheuttavat plakin muodostumista, kariesta, ientulehduksia ja pahanhajuista hengitystä.\n– Suun mikrobisto voi ajautua epätasapainoon esimerkiksi antibioottikuurien, kortisonin, syöpähoitojen, diabeteksen, ruokavaliomuutosten tai raskauden seurauksena. Riittävä syljeneritys on hyvien bakteerien säilymisen kannalta keskeistä, joten ikääntymisestä tai esimerkiksi lääkityksestä johtuva kuiva suu voi viedä suun mikrobiston epäedulliseen suuntaan, professori Per Saris Helsingin yliopiston mikrobiologian laitokselta kertoo.\nNykytutkimuksen mukaan epätasapainon suun mikrobistossa voi kuitenkin korjata istuttamalla sinne niin kutsuttuja hyviä bakteereja.\n– Apteekeista on saatavilla suuhun tarkoitettuja probiootteja, jotka edistävät limakalvojen hyvinvointia. Näiden hyvien bakteerien avulla voidaan vähentää ientulehduksia ja kariesta aiheuttavan Streptococcus mutans- bakteerin ilmenemistä suussa. Näin ollen probiooteilla voidaan ennaltaehkäistä ja hoitaa suun ja hampaiden terveyttä. Kun huolehditaan suusta, huolehditaan myös yleisterveydestä, Saris toteaa.\nHoitamaton suu voi johtaa vakaviinkin sairauksiin. Suu ja hampaat eivät ole irrallaan muusta kehosta, vaan tulehdus suussa vaikuttaa myös yleisterveydentilaan, samoin kuin yleisterveydentila suunterveyteen.\n– Suurella osalla suomalaisista aikuisista on suussaan tulehdus tietämättään. Suusta tulehdus pääsee verenkierron mukana leviämään muualle elimistöön. Seurauksena voi olla vakava krooninen sairaus. Hyvässä kunnossa oleva suu ennaltaehkäisee muita tauteja, Saris painottaa.\n21.07.2020 Tutkimukset Probiootit eivät vähennä antibioottien tarvetta vanhuksilla\n25.06.2020 Tutkimukset Ylipaino ja lihavuus voivat tanskalaistutkimuksen mukaan altistaa monille infektiosairauksille.\n18.01.2021 Terveys Hepatiittivirus on luultua yleisempi ja tartunnan voit saada myös sinä – Tiedätkö, miten suojautua?


Olet tässä: koti -> Tuotteet -> selkeä pelikortti -> muovipinnoitetut pelikortit\nOlemmetekninen Taiwan muovipinnoitetut pelikortit valmistaja, tehdas, toimittaja ja viejä. Riippuen vakaa sijoitus, ylivoimainen osaaminen ja hyvä myynninjälkeinen palvelu, olemme tehneet meille yksijohtavista valmistajien ja viejienteollisuudessa. Lupaamme laadukkaita tuotteita ja kilpailukykyiseen hintaan ja oikea-aikaisesti sinulle. Meillä on luoda pitkän aikavälin liiketoimintaa asiakkaiden kanssa. Jos olet kiinnostunut kaikissa malleissa tuotteistamme, ota rohkeasti ota yhteyttä.\n•pelikortit on pyöreä muoto tyylikäs perhonen muotoilu\n• kortin koko: 80 * 80mm\n• laatikko koko: 87 * 87 * 25mm\n• Pakkaukset: 54 korttia per kannella timantti ps laatikko


2012 | Suuri ja Mahtava\nJohan Bäckman – Antifasisti vai antisuomalainen?\nViime viikkojen aikana Johan Bäckmanin nimi tuli vihdoin esille ei ainoastaan Venäjän mediassa, vaan myös Suomessa. ”Laajasti tunnettu ihmisoikeusaktivisti ja antifasisti”, niin kuin häntä kunnioittavasti kutsutaan useimmissa Venäjän hallinnon kontrolloimissa tiedotusvälineissä, on viime vuosina usean otteeseen tahrannut Suomen maineen ja asettanut suomalaisia kansankuntana huonoon valoon. Työtä on tehty paljon, ja jos siitä on maksettu, niin ei selvästikään ole maksettu turhaan. Tänään Bäckmanista puhuvat lähinnä poliitikot ja valtiotieteilijät. Hänen suunnitelmallinen toiminta johtavana Suomen paheiden paljastajana Venäjällä on johtanut ensinnäkin poliittisiin seurauksiin – erilaisten venäläisten poliittisten toimijoiden aktiivisuuteen (lapsiasiavaltuutetusta, KGB:n korkeakoulusta valmistuneesta Pavel Astahovista Venäjän parlamenttiin ja ulkoministeriöön saakka). Mutta tämä on vasta jäävuoren huippu. Bäckmanin toiminta johtaa myös puhtaasti taloudellisiin seurauksiin Suomelle ja suomalaisille liiketoiminnalle. Yleisellä tasolla puhutaan Suomen maineen lapsiystävällisenä maana ja suosittuna perhelomakohteena olevan vaarassa…\nPosted on lokakuu 26, 2012\n24.10.2012 Лаура Саарикоски HELSINGIN SANOMAT Следя за новостями о Финляндии, по статьям моей знакомой русской журналистки, я перестала удивляться, почему в России распространяется такая странная информация об изъятии детей под опеку. Я познакомилась с Надеждой Ермолаевой в начале 2000-х годов в университете Тампере. Она была веселой карельской девушкой из Петрозаводска, которая хорошо говорила по-фински. Мы изучали журналистику и вместе ездили в Санкт-Петербург, где Надя угощала меня блинами с шоколадом из уличного киоска. Наде очень нравилась Финляндия за ее чистоту и порядок, запеканку с печенью и шоколад Fazer. Было приятно осознавать, что у меня была хоть одна русская подруга. Сразу после окончания учебы Надя устроилась на работу в официальное печатное издание правительства Российской Федерации – в «Российскую газету», в которой она по сей день освещает…\nVenäjän presidentti Vladimir Putin täytti 60 vuotta 7. päivä lokakuuta. Hän on siis saavuttanut Venäjän lain mukaan eläkeiän. Vaikka hänen kolmas presidenttikautensa on vasta alkanut, voidaan spekuloida, onko kyseessä hänen viimeinen kautensa? Perustuslain muutoksen jälkeen presidenttikausi pidennettiin kuuteen vuoteen. Kahden peräkkäisen kauden rajoitus on edelleen voimassa. Koska toisen ja kolmannen kauden välillä presidentin virkaa on hoitanut Dmitri Medvedev, mikään ei käytännössä estä Putinia osallistumasta myös seuraaviin presidentinvaaleihin vuonna 2018. Kuusi vuotta Venäjällä on pitkä aika, sillä usein on vaikeaa ennakoida, mitä tapahtuu huomenna. Viime vuoden joulukuussa alkaneet protestit ovat selkeä osoitus siitä, että mikään ei ole ikuista. Aktiivisen kaupunkiväestön keskuudessa on huomattava poliittisen muutoksen, oikeudenmukaisuuden ja elämän laadun parantamisen tahto. Korruptio kuristaa Venäjän aktiivikansalaisia. Monet korkeasti koulutetut nuoret pohdiskelevat vakavasti maastamuuttoa. Kukaan ei kuitenkaan…\nVenäjän oppositio keskittää voimiaan – koordinaationeuvoston vaalit\nPosted on lokakuu 21, 2012\nVenäjällä pidetään 20—21. päivä lokakuuta opposition koordinaationeuvoston vaalit. Vaaleihin on rekisteröitynyt yli 165 000 äänestäjää, joista noin puolet on tunnistautunut (todistanut henkilöllisyytensä). Vain tunnistetut Venäjän kansalaiset saavat äänestää Internetissä osoitteessa (http://www.cvk2012.org/), loput pystyvät käyttämään äänensä äänestämiseen tarkoitetuissa paikoissa ympäri Venäjää. Järjestäjin mukaan näillä vaaleilla on kaksi tärkeää tehtävää: yhdistää protestiliikkeen ja legitimoida sen johtajia. Neuvostoon valitaan 45 henkilöä yli 200 ehdokkaasta. Jokainen äänestäjä voi siis äänestää jopa 45 henkilöä, niin että 30 valitaan yhteisestä kansalaisaktiivistien listasta ja vielä 15 liberaalien, nationalistien ja vasemmiston listoilta, viisi jokaisesta. Tällä vaalimenetelmällä yritetään taata, että koordinaationeuvostoon pääsevät kaikkien opposition aatesuuntien edustajat.\nVenäjän opposition tila\nPosted on lokakuu 14, 2012\nVenäjän kansalaisyhteiskunnan liikehdintä ja opposition mielenosoitukset ovat selvästi osoittaneet maan poliittisen järjestelmän ristiriitoja, jotka aikaisemmin ovat näkyneet julkisen tyytymättömyyden paikallisina puhkeamisina. Taloustaantuman uhka, valtiovallan välinpitämättömyys ja usein vihamielisyys kansalaisyhteiskunnan aloitteille sekä mahdottomuus puolustaa omia oikeuksiaan oikeudessa on synnyttänyt turvattomuuden tunteen ja lisännyt jännitteitä yhteiskunnassa. Kansalaistoiminnan kasvu – vastauksena valtion instituuttien tehottomuudelle, korruptiolle sekä virkamiesten ja lainvalvontaviranomaisten mielivaltaisuudelle – on muuttunut avoimeksi poliittiseksi protestiksi. Järjestäytynyt protestiliike on aiheuttanut valtiovallan toimenpiteitä. Epärehellisten parlamenttivaalien tulokseen tyytymättömiä yritettiin talvella rauhoittaa tekemällä huomattavia muutoksia vaalilakiin. Samalla kansa mobilisoitiin Putinia tukeviin mielenosoituksiin. Sekä opposition, että valtion propagandan tarkoituksena tänä vuonna on ollut poliittisesti passiivisen enemmistön saaminen omalle puolelle. Tässä asiassa vallanpitäjien avuksi on television lisäksi entistä selkeämmin tullut Venäjän ortodoksinen kirkko. Olen vahvasti sitä mieltä, että Pussy Riot -ryhmän oikeuden käynnin…\nVenäjän oppositio piti 15. syyskuuta mielenosoituksen Moskovassa. Arviot parlamentin ulkopuolella toimivien ryhmien järjestämän mielenosoituksen osanottajien määrästä vaihtelevat suuresti. Silloin kun virallisen vallan äänitorvet julistavat opposition täydellistä epäonnistumista, mielenosoituksen johtajat Sergei Udaltsov ja Dmitri Gudkov puhuvat yli 100 000 osallistujasta. Molemmilla ryhmillä on tapana liioitella. Monien mielestä mielenosoitusten osanottajien määrä on kuitenkin selvässä laskussa. Muun muassa protestien rahoituksesta vastaavan Olga Romanovan mielestä paikan päällä Saharovin valtakadulla ei ollut enempää kuin 20 000 ihmistä. Myös Ylen kirjeenvaihtajan mukaan osallistujia oli vähemmän kuin kesäkuun mielenosoituksessa. Vaikka ”miljoonien marssista” kyse ei tietenkään ollut, ei ihmisten into ole vajaassa vuodessa hävinnyt kokonaan. Jotkut asiat ovat kuitenkin muuttuneet merkittävästi viime talveen verrattuna. Talvella protestin johtohahmoiksi nousseet kansalaisyhteiskunnan aktivistit, kuten esimerkiksi kirjailija Boris Akunin ja journalisti Leonid Parfjonov, ovat jättäytyneet sivuun. Mielenosoitusten järjestäytymisessä…\n”Miljoonien marssi” 15.9.2012\nPosted on syyskuu 16, 2012\nMoskovan elokuun 1991 vallankaappaus – Puttšin epäonnistuminen | osa 5/5\nPosted on syyskuu 6, 2012\nMuistelmissa esitetyt vallankaappauksen epäonnistumiseen vaikuttaneet syyt voidaan jakaa kolmeen ryhmään. Ensimmäiseen ryhmään kuuluvat hätätilakomitean johtajien henkilökohtaiset ominaisuudet ja heidän haluttomuutensa ottaa vastuu mahdollisista uhreista. Toiseen ryhmään kuuluvat aktiivisen vastarinnan toiminta ja demokratian rooli. Ja kolmanteen ryhmään kuuluvat usein esitetyt huhut armeijan tottelemattomuudesta. Hätätilakomitealla ei ollut johtajaa Jeltsin arvostelee hätätilakomitean jäsenten psyykkisiä ominaisuuksia. Hänen mukaansa – vaikka he olivat todella hyviä ammattilaisia ja asiantuntijoita – ”jokaisella heistä oli pieni persoonallisuushäiriö, jonkinlainen poikkeama käyttäytymisessä, ajattelussa tai psykologiassa. Tällä varsin pitkälle menevällä väitteellä on nähdäkseni selviä poliittisia päämääriä. Ottaen huomioon, että hätätilakomitean jäsenet eivät saaneet tuomioita, Jeltsin ilmeisesti pyrkii vaikuttamaan yhteiskunnalliseen mielipiteeseen. Jeltsinin mukaan vallankaappaus epäonnistui heti alussa, kun Gorbatšovin luokse lähettiin liian heikko delegaatio. Toisaalta hätätilakomitealla ei ollut johtajaa tai sellaista henkilöä, johon kansa olisi…


Kokkolan seurakuntayhtymä - Artikkeli - Blogi - Bloggen - Pääsiäisenviettoa espanjalaiseen tapaan\n1.5.2017 | Salme Heino\nLento Kruunupyystä Helsingin kautta Madridiin Finnairin koneilla.\nTauno oli netistä tilannut majoituksen Madridin keskustasta Hostal Maria Luisasta, sinne hurautettiin taksilla. Taksikuskikin kertoi vaeltaneensa Espanjan pyhiinvaellusreittejä.\nMetrolla Madridin linja-autoasemalle Mendez Alvarolle. Bussiliputkin oli ostettu netistä (kotona siis tulostettiin netistä ja hyvin pelasi, systeemit on hyvät!).\nZafrassa majoitus oli Albergue Convento De San Fransiscossa. Vaeltajia ja yöpyjiä oli runsaasti, onneksi olimme tehneet ennakkovarauksen ja saimme kahden hengen huoneen ja nukuimme lakanoiden välissä. Toki sitten maksoimme siitä enemmän kuin ”oikeat” vaeltajat.\nEnimmäkseen kuuli puhuttavan espanjaa, ehkä pääsiäisen seudun pitkät vapaat olivat houkutelleet espanjalaisia poluille. Talo on entinen luostari, pation lattiassa on vuosiluku 1734. Kaupungissa on toiminut useita luostareita ja tässä siis yksi niistä. Menneistä ajoista kertoo käytävän jyhkeä kivilattia, sisäpihat, kaarikäytävät ja holvit, katolla kohoava torni ja risti.\nNyt ristin juurella piti kotia haikarapariskunta. Hauska nokan kalisuttelu kuului alas, kun pariskunta keskusteli.\nLuostarin henkeä huokui myös useita metrejä korkea, massiivinen puinen ulko-ovi. Salpa oli raskasta rautaa. Ja tietenkin ovessa on pieni tirkistysluukku, josta voi sisäänpyrkijöitä arvioida. Talo oli tyylillä remontoitu vaeltajien majataloksi.\nIsäntäpariskunta kertoi toimineensa siinä jo useita vuosia. Ja työtä heillä riitti; aamulla varhain laitettiin lähtijöille aamupala. Sitten alkoi kova moppaaminen, pesu ja pyykkäys. Joka päivä hulmusi ulkona narulla iso määrä puhtaita aluslakanoita ja tyynyliinoja.\nJoka välissä heillä kuitenkin oli aikaa toivotella meille hyvät päivät, kysellä voimiset ja neuvoa paikkoja, missä kannattaisi käydä. Ja kun tuli siesta-aika, emäntä pyyhki pölyjä viherkasveista tai teki jotain muuta äänetöntä.\nOlimme yöpyneet tässä samassa alberguessa silloin, kun oikeasti vaelsimme Via de la Plataa.\nKeskiviikko 11.4. ja kiirastorstai 12.4.\nJoka ilta olimme seuraamassa upeita pääsiäiskulkueita. Ne lähtivät eri iltoina eri kirkoista ja olivat toteutukseltaan hiukan erilaisia, muun muassa puvut olivat eri värisiä. Mutta yhteistä niille oli, että mukana oli runsas huppuihin pukeutuneiden nazarenojen joukko, ehkä satoja. Myös lapsia äiteineen oli mukana. Kulkueen kärjessä kulki yleensä puhallinsoittokunta. Siinä rummut olivat tärkeässä osassa, usein soitto olikin pelkkää rumpujen pärinää. Ei voi puhua mistään hiljaisesta viikosta!\nKulkueissa kannettiin kukin ja kynttilöin koristetuilla lavoilla, plataformilla, joko Jeesuksen tai Marian patsaita, alkuviikosta Jeesus Getsemanessa, sitten Jeesus kantaa ristiään. Näin kärsimyshistoria tuli esille.\nKadun varteen kokoontui valtavasti pyhäpukuihin sonnustautuneita kaupunkilaisia. Monet herkistyvät pyhäinkuvan saapuessa kohdalle, tekivät ristinmerkin ja pyyhkivät kyyneleitä silmäkulmastaan. Tunnelma kaduilla on samalla kertaa sekä hyvin harras että äänekäs. Todellinen kansanjuhla! Etenkin kiirastorstaina ja pitkäperjantaina koko kansa tuntui asuvan kadulla seuraamassa kulkuetta ja sitten syöden perhekunnittain ravintolassa.\nKoko viikko on siis yhtä juhlaa, kouluista ja useita työpaikoista on vapaata ja ihmisillä on aikaa tavata toisiaan. Itse kulkueet ja niiden valmistelut sitoivat myös kymmeniä, ehkä satoja ihmisiä.\nKatolisessa messussa tapahtuu aina paljon, se on jotenkin toiminnallinen. Kuoripojat ovat koko ajan messua toimittavan papin apuna. Välillä pikkupojat haukottelevat syvään, kun messun kulku pitkästyttää. Kiirastorstain messussa pappi konkreettisesti pesi kuoripoikien avustaessa kahdentoista ihmisen jalat, aivan Jeesuksen esimerkin mukaan. Meille tämä kertoi siitä pesusta, jonka Jumala on tehnyt meille kasteessa, pessyt meidät taivaaseen kelvollisiksi.\nTänään päästiin oikealle polulle, kuin pyhiinvaeltajat ikään. Käveltiin iso mäki ylös ja sitten alas ja niin oltiin naapurikylässä Santos de Maimonassa.\nMatkalla ihmeteltiin kukkaloistoa pellon pientareella, ihailtiin viini- ja oliivitarhoja, kauran ja ohran kypsymistä, nähtiin aasi, vuohia, kanoja, kalkkunoita, hevonen pienen varsansa kanssa ja Bordell collie -koira työn touhussa, se ohjasi ison lammaslauman laitumelta toiselle.\nVälillä istuttiin kivelle ihmettelemään, miten voi olla näin lämmintä!\nPerillä käytiin kuppilassa maistamassa naapurikylän kahvit. Ja tietenkin käytiin myös kirkossa. Siellä, kuten Zafrassakin, valmisteltiin plataformeja illan kulkuetta varten. Polulla meitä vastaan kävellyt paikkakuntalainen Anna-Maria kertoikin, että juuri tässä kylässä on poikkeuksellisen kauniit Santa Semanan kulkueet.\nKirkon alttari, yksi niistä, oli puettu purppuran punaiseen vaatteeseen ja sen edessä istui kansaa, istuivat hiljaa ja ehkä rukoilivat.\nTänään ajaa hurautimme bussilla Caceresiin, siellä bussin vaihto ja matka jatkui Hervasíin. Kun olimme onkimassa bussin tavaratilasta rinkkojamme, tulla tupsahti viereemme nuori nainen, joka kysyi olimmeko tulossa Albergue Valle del Ambrosiin, hän oli tullut meitä vastaan. Pyytämättä! Ja kelpasihan meille kyyti.\nTämä majapaikkamme oli 1,5 – 2 km pois kylän keskustasta ylös vuorille päin. Tie sinne seurasi puron vartta. Piha oli ruohoinen, omenapuut kukkivat ja ympärillä kohosivat korkeat vuoret. Voiko kauniimpaa olla!\nPaikkaan oli majoittunut pääsiäistä viettäviä perheitä ja huoneet siis alberguen tapaan yhteiskäytössä. Mutta yö oli todella hiljainen, vain koski lauloi.\nAurinko paistoi pilvettömältä taivaalta. Kävelimme hiljalleen alas kylään ja kohti kirkkoa. Matkalla pysähdyttiin puhuttelemaan tien varressa ollutta aasia. Samalla siihen ajaa päräytti mönkijällä mies, joka toi aasille patonkia ja samalla kertoi sen olevan heidän kulkueaasinsa. Itse hän oli organisoimassa kulkueita.\nKun sitten istuimme kirkossa odottelemassa messun alkamista, tuli samainen mies tervehtimään Taunoa. Nyt hän halusi esitellä plataformeja ja selosti tämän messun kulkua. Juttua tuli paljon ja nopeasti, kuin vanhalle tutulle!\nSitten alkoikin kulkue; suruhuntuun puettua Mariaa kannettiin lavetilla, torvet soivat ja rummut pärisivät. Kulkue lähti hiljalleen kohti kylää ja me sen mukana.\nKylällä tulikin sitten vastaan toinen kulkue, jossa kannettiin ylösnoussutta Kristusta. Oli aika puhutteleva hetki, kun nämä kaksi kulkuetta kohtasivat ja Marian kasvoilta riisuttiin suruhuntu pois. Ja sitten vietettiin messua siinä ermitan (pieni kappeli) edessä, sinisen taivaan alla. Väkeä oli runsaasti ja kaikki parhaimpiinsa pukeutuneita.\nTänään meillä oli treffit Raijan ja Ricardon kanssa Casinolla. Heihin olimme tutustuneet 2,5 vuotta sitten. Suomalainen Raija on asunut Hervaksessa yli 40 vuotta. Hyvän aikaa siinä kuulumisia vaihdoimme. Sitten Raija keksi, että tulkaapa illalla käymään heillä, saa Ricardo esitellä puutarhansakin.\nNo puutarha olikin hyvässä kasvussa, terhakat taimet puskivat esiin multavasta maasta. Puu puulta Ricardo esitteli hedelmäpuunsa, ja samalla yritettiin painaa mieliin niiden nimiä.\nTavattiin myös Raijan ja Ricardon tyttäret Heli ja Monica, Monican mies Felix ja heidän tyttärensä Alina. Monican perhe asuu Saksassa. Siinä istuskellessa puhe kääntyi Ristoon, joka aikanaan lentokoneessa oli meille kertonut Hervas-nimisestä kylästä, eli hänen syytään/ansiotaan oli, että olimme täällä. Tauno oli lähettänyt aiemmin päivällä Ristolle tekstiviestin, että olemme Hervaksessa. Ja samalla Taunon puhelimesta löytyikin Riston lähettämä vastaus, että hänkin on täällä. No ei sitten muuta, kuin hakemaan myös Risto tähän suomalaisten tapaamiseen. Näin Raijakin nyt sai tutustua Ristoon.\nPuhe oli varsinaista kielten sekamelskaa, puhuttiin sekaisin espanjaa, englantia ja suomea. Ja hauskaa oli. Kesäinen ilta oli lämmin. Ricardo haki meille Suomen tuliaisiksi ison pussillisen saksanpähkinöitä, joita hän viime syksynä oli koonnut ja kuivaillut.\nKun pääsiäinen näiltä espanjalaisilta oli varsinaisesti ohi ensimmäisenä pääsiäispäivänä, tyhjeni koko albergue vieraista. Jäimme siis Taunon kanssa kaksin. Olimme kaukana asutuksesta, mutta vehmaan luonnon ja lintujen laulun ympäröiminä. Käki kukkui aamusta iltaan, vielä illalla viimeisenä soi mustarastaan huilu.\nLauantaina olimme varaamassa bussilippuja resepcionin koneelta, kun ”talouspäällikkö” yhtäkkiä muisti, että alberguen virkailija Susana lähtee tiistaina käymään Madridissa. Ja meille siis kaupattiin ilmaista kyytiä siinä.\nSovittuna aikana Susana sitten tulikin hakemaan meitä alberguesta ja meillä alkoi paluumatka. Susana oli joutuisa kuski, mittari naputti 135-140 km/h eivätkä pyörät juuri maata koskettaneet. Mutta turvallisesti pääsimme perille.\nYö jälleen keskustan hostellissa, nyt Hostal Americana. Ja hauskaa sattumaa, hostelli oli samassa talossa ja samassa rapussa kuin olimme olleet runsas viikko sitten, nyt vain pari kerrosta korkeammalla. Hostellin huone oli avara ja valoisa, tänne kannattaa tulla myöhemminkin.\nKaduilla näkyi runsaasti poliiseja, sitten huiveja sovittelevia jalkapallofaneja. Silloin Tauno äkkäsi, että tänään onkin tärkeä jalkapallomatsi kaupungissa, Real Madrid ja Bayern München ottavat yhteen. Kun vielä näitä jalkapallofaneja liikkui meidän majapaikassammekin, aavistelimme rauhatonta yötä. Mutta toisin kävi. Tosin omaa televisiota ei jalkapallon takia olisi tarvinnut avata, pelin kulun kuuli hyvin seinän läpi naapurihuoneesta. Siellä oli koolla runsas porukka asiasta innostuneita. Mutta kun peli oli ohi, laskeutui majataloon hiljaisuus.\nAamulla metrolla Barajasin lentokentälle, piti vaihtaa kahdesti, mutta Tauno tuntui olevan metroviidakossa kuin kotonaan. Barajasissa noustiin kotiin vievään koneeseen ja jälleen vaihto Helsingissä. Loungen palvelut tuntuivat kulkijoille hyviltä. Vähän kyllä jännitti koneeseen nousu, koska olimme tehneet check-inin eka kertaa elektronisesti niin, ettei meillä ollut mitään paperista tulostetta. Mutta vain niin näyttöruudun ruudukon tiedoilla meidät koneeseen laskettiin.\nEi kommentteja "Pääsiäisenviettoa espanjalaiseen tapaan"\nKommentoi "Pääsiäisenviettoa espanjalaiseen tapaan"


Senior Mobile Developers / Mehiläinen | Mehiläinen\nSenior Mobile Developers / Mehiläinen\nJyväskylä, Kauppakatu 39\nSENIOR MOBIILIKEHITTÄJIÄ DIGITAALISIIN PALVELUIHIN\nHaluatko tehdä ihmisten terveyden ja hyvinvoinnin edistämiseksi merkityksellistä työtä, jossa yhdistyy sekä vastuu että vapaus?\nOmaMehiläinen -palveluamme ja Digiklinikkaa käyttää jo yli miljoona suomalaista. Nyt etsimme kokeneita mobiilidevaajia, jotka jakaisivat intohimomme laadukkaita mobiilisovelluksia kohtaan ja pystyisivät ottaa myöskin vastuuta tiimissä. Kaipaamallamme työkaverilla tulisi siispä olla kertynyt kokemusta erilaisten mobiilisovellusten kehittämisestä monipuolisin taidoin, mutta silti paloa kehittyä yhdessä meidän kanssamme. Meillä Mehiläisillä on nimittäin elämä tehtävänä. Jos tunnet samoin, jatka lukemista ja tule meille töihin.\nKehitystiimimme vastaa kaikista digitaalisista palveluistamme käyttöliittymistä tietokantoihin ja infraan asti. Mobiilisovelluksia kehitämme natiivisti iOSille ja Androidille Swiftillä ja Kotlinilla käyttäen Rx-kirjastoa. Palvelimella on käytössä TypeScript ja Node.js sekä MS SQL. Muita käyttämiämme työkaluja ovat Git & Gitlab, Sketch ja Abstract. OmaMehiläinen-mobiilisovelluksemme on menestynyt niin kilpailuissa kuin käyttäjienkin keskuudessa, ja sovellus on arvioitu Applen sovelluskaupassa arvosanalla 4,6/5 – pääset siispä kehittämään alansa parhaimmistoa.\nMobiilitiimimme sanoitti hyvin ja yksinkertaisesti sen, miksi meillä työskentely kannattaa: "Parasta tässä on se, että saa itsenäisesti luoda ratkaisuja ongelmiin – ja vieläpä hyvien työkavereiden kanssa."\nTässä kuitenkin vielä muutamia muita syitä:\nVapautta ja hyvät mahdollisuudet vaikuttaa: tiimimme ovat hyvin itseohjautuvia ja päättävät itse tapansa toimia\nMahdollisuuden kehittää natiivisti mobiilia (sekä iOs että Android)\nHaluamasi työvälineet sekä organisaation tuen oman osaamisesi kehittämiseen\nMehiläinen ei ole vain tunnettu ja arvostettu sosiaali- ja terveyspalveluiden tuottaja, vaan myös työnantaja, joka todella panosta digitaalisiin palveluihin sekä työntekijöiden hyvinvointiin – kehitystiimissämme on jopa oma työhyvinvoinnin kehittäjä\nMeillä on toimistot Helsingin, Turun, Tampereen ja Jyväskylän keskustoissa, mutta panostamme myös paljon etätyöviihtyvyyteen sekä yhteisiin virtuaalisiin aktiviteetteihin – etätyöskentelystä huolimatta et siis jää yksin!\nVahva osaaminen ja kokemus vähintään yhdestä ohjelmointikielestä Swift. Kotlin ja/tai React Native sekä Rx-kirjastosta ja Git-versionhallinnasta.\nHienoa, jos hallussasi ovat myös TypeScript sekä Node.js.\nJo reilummin kertynyttä työkokemusta erilaisista organisaatioista erilaisine alustoineen ja näkemystä mobiilikehittämistä kohtaan\nHyvät kommunikointi- ja tiimityöskentelytaidot (sekä suomeksi että englanniksi) sekä kyky reagoida ja sopeutua muutoksiin.\nPärjäät loistavasti tässä tehtävässä, mikäli olet kokemusta kerryttänyt, vastuuntuntoinen ja auttavainen hyvä tyyppi. Ennen kaikkea haemme tiimiimme henkilöä, jolla on hyvä asenne – meillä tehdään töitä tärkeiden teemojen parissa, can do -asenteella, aina pilke silmäkulmassa ja työstä nauttien.\nJätä meille hakemuksesi ja CV:si mahdollisimman pian rekrytointijärjestelmämme kautta, kuitenkin viimeistään 30.11.2021. Käymme hakemuksia läpi jatkuvasti ja kutsumme jatkoon valitut tutustumaan meihin paremmin. Rekryprosessimme on nopea ja rento, joten monien viikkojen raskaasta prosessista ei tarvitse huolehtia – lisäksi vastaamme mielellämme myös mieltäsi kutkuttaviin kysymyksiin, joten ole rohkeasti yhteydessä!\nLisätietoja roolista ja meistä saat Josetta Lehtoselta (josetta.lehtonen@mehilainen.fi, +358449773247).


Diak aloittaa ukrainan kielen asioimistulkkien kouluttamisen | Diakonia-ammattikorkeakoulu (Diak)\n31.5.2022 09:10:24 EEST | Diakonia-ammattikorkeakoulu (Diak)\nUkrainan sodan myötä Suomeen on saapunut paljon ukrainankielisiä pakolaisia. Viranomaisten ja pakolaisia auttavien järjestöjen keskuudessa on ilmennyt kasvanut tarve ukrainan kielen taitoisille asioimistulkeille.\nDiakonia-ammattikorkeakoulu vastaa tarpeeseen osaltaan lisäämällä ukrainan kielen asioimistulkkauksen koulutuksen tulkkauskieliin keväällä 2023 hakuun tulevassa koulutuksessa.\n– Asioimistulkkauksen korkeakoulutuksella on perinteisesti vastattu Suomessa asuvien maahanmuuttajien pitkän aikavälin tulkkaustarpeisiin. Siksi on luontevaa lisätä myös ukraina yhdeksi tarjotuksi kielivaihtoehdoksi, sanoo Diakin tulkkausalan koulutuspäällikkö Raija Roslöf.\nAsioimistulkkauksen korkeakoulutuksessa toinen työkieli on aina suomi, ja hakijan on osattava sekä suomea että yhtä tarjolla olevista työkielistä. Toisen työkielen taito testataan valintakokeessa.\n– Suosittelemme kaikkia ukrainan ja suomen kieltä taitavia tutustumaan koulutusohjelmaan ja hakemaan mukaan, jotta Suomeen saadaan riittävästi osaavia, koulutettuja tulkkeja.\nTutkinto on mahdollista suorittaa kaikilta Diakin kampuksilta (Helsinki, Pori, Oulu, Pieksämäki) käsin monikampustoteutuksena. Koulutukseen haetaan seuraavan kerran yhteishaussa 15.–30.3.2023. Lue lisää tulkki (AMK), asioimistulkkaus -tutkinnosta Diakin sivuilta.\nTulkkausalan perusteita avoimessa AMK:ssa\nDiakin avoin AMK tarjoaa syksyllä 2022 asioimistulkkauksen perusteiden 15 opintopisteen laajuisen osaamiskokonaisuuden. Opiskelija saa perusvalmiudet tulkin etiikasta, ammatillisuudesta sekä tulkkauksen lajeista ja menetelmistä. Kokonaisuus sopii kaikille henkilöille, jotka ovat kiinnostuneita tulkkausalasta tai tarvitsevat tulkkausalan osaamista.\nRaija RoslöfKoulutuspäällikkö, tulkkausala, kielet ja viestintäDiakonia-ammattikorkeakoulu\nPuh:040 7063 803raija.roslof@diak.fi\nMikael Heleniusmarkkinoinnin asiantuntijaDiakonia-ammattikorkeakoulu


Rahoitus - Tampereen kulttuuripääkaupunkihaku\nMiten rahoitan ohjelmaehdotukseni?\nCircus Ruska / Kuvaaja Laura Vanzo\n1. Suomen Kulttuurirahasto\n2. Opetus- ja kulttuuriministeriön avustukset\n3. Luova Eurooppa\nLuova Eurooppa on EU:n rahoitusohjelma, joka tukee audiovisuaalisen alan, kulttuurialan ja luovien alojen eurooppalaista toimintaa ja yhteistyötä.\n4. EU:n liikkuvuustukipilotti i-Portunes visuaalisten ja esittävien taiteiden tekijöille\n6. Pohjoismainen kulttuuripiste / Nordisk Kulturkontakt\nPohjoismainen kulttuuripiste hallinnoi neljää tukiohjelmaa, jotka on jaettu kuuteen eri tukimuotoon. Ohjelmien avulla tuetaan kulttuuriprojekteja, muuta kulttuuritoimintaa sekä taiteilijoiden ja kulttuuriammattilaisten tapaamisia Pohjoismaissa ja Baltiassa.\n7. Pohjoismainen kulttuurirahasto / Nordisk Kulturfond\nOpstart tukee lupaavien projekti-ideoiden kehittämistä ja sellaisten uusien pohjoismaisten projektien käynnistysvaihetta, joilla on vahva kehittämiseen tähtäävä päämäärä.\n8. Interreg Pohjoinen / Interreg Nord\nPohjoinen-ohjelmassa on tunnistettu neljä toimintalinjaa, joilla on suurimmat kehitysmahdollisuudet ja joilla voidaan hyödyntää rajat ylittävää yhteistyötä: Tutkimus ja innovaatiot, Yrittäjyys, Kulttuuri ja ympäristö ja Yhteiset työmarkkinat\n10. Suomalais-Ruotsalainen kulttuurirahasto\nRahaston tavoitteena on\nlisätä kiinnostusta suomen kieltä kohtaan Ruotsissa ja ruotsin kieltä kohtaan Suomessa\nkäsitellä maiden elinkeinoelämän, yhteiskuntakehityksen ja kulttuurielämän tulevaisuuden haasteita ja mahdollisuuksia.\n11. AVEK – Audiovisuaalisen kulttuurin edistämiskeskus\nTuemme dokumentti- ja lyhytelokuvien ja lyhyiden animaatioelokuvien sekä mediataideteosten tuotantoa, alan kansainvälistymistä, audiovisuaalisen alan ammattilaisten täydennyskoulutusta ja alan tapahtumien ja festivaalien järjestämistä.


Lunta, räntää, vettä. Onneksi kenkäni eivät ole moksiskaan; mukava vain on jättää jälkiä valkoiseen ja kuunnella lumen ja kengänpohjan kohtaamista.\nKiertelin kampuksella vertaamassa värikkäämpiä muistikuvia tähän hiipivään harmauteen. Siperianomenapuiden tummanpunaiset hedelmät eivät olleet häiriintyneet lumesta. Lehtikuusten keltaiset neulaset loistivat nekin väriä tähän harmaaseen päivään. Fennicumin rappusella virnisti kurpitsalyhty, jonka sisältä oli jo kynttilä sammunut.\nAalto-museon teekupillisen jälkeen suuntasin keskustaa kohti, mutta alakautta. Keski-Suomen museon vastapäätä pois muuttaville käsityöläiskodeille (yllä) tehdään jo täyttä päätä uusia perustuksia Cygnaeuksen- ja Hannikaisenkadun kulmauksessa.


Vuokrataan kerrostalo 3 huonetta - Uusikaupunki Sorvakko Kalevantie 11 A\nvuokrahuoneisto, Uusikaupunki, Sorvakko, Kalevantie 11 A\nUudenkaupungin Sorvakossa muutama vuosi sitten täysin remontoitu asunto hyvästä ja rauhallisesta taloyhtiöstä. Hissitalon asunto jossa koko asunnon levyinen lasitettu parveke länteen, josta meri pilkottaa. Asuntoon haetaan pitkäaikaista savutonta vuokralaista ja joka soveltuu yhtiön rauhalliseen elämään. Luottotiedot oltava kunnossa. Esittely ja vuokraus Kari Toivonen p. 0400502700\nVuokravakuus: 1500. Vesimaksu: 20 oma mittari. Vesiennakkomaksu 20,00€/hlö/kk, tasaus kerran vuodessa. Sähkömaksu vuokralaisen oman sopimuksen mukaan. Vuokralaisen haluamat muut mahdolliset sauna-, pesutupa- ja autopaikkamaksut menevät yhtiön kulloinkin määrittelemän maksun mukaan.\nAsunto on remontoitu täydellisesti 2016.\nKunto: Asunto on kuin uusi. Näkymät asunnosta: Etelään ja länteen.\nOlohuoneen kuvaus: Käynti lännen puoleiselle lasitetulle\nparvekkeelle. Makuuhuoneen kuvaus: Kaappitilaa. Muiden tilojen\nkuvaus: Eteisessä äänieristävä palo-ovi ja kaappitilaa. Ei saa pitää\nRakennusmateriaali(t): tiili, betoni, teräs. Olohuoneen lattiamateriaali: laminaatti. Olohuoneen seinämateriaali: maalattu, tapetti. Makuuhuoneen lattiamateriaali: laminaatti. Makuuhuoneen seinämateriaali: maalattu, tapetti.\nKimmo Alitalo p. 0447744600\nhissi , talopesula, mankeli, urheiluvälinevarasto, askarteluhuone\nParvekekunnostus 2001. Saunojen kunnostus 2003. Ikkunoiden uusiminen\n2008. Liitytty kaukolämpöön 2009. ilmnvaihtojärjestelmän puhdistus ja\nsäätö, porraskäytävien kattoikkunat uusittu 2010. Viemärien\nruiskuvalupinnoitus 2011. Tuulikaappien lattioiden laatoitus 2012.\nLukkojen uusiminen ja sarjoitus 2013. Kattojen korjaus 2013.\nPutkistosaneeraus ja sähköt 12/2018.\nTaloyhtiössä on: häkkivarasto, kylmäsäilytystila. Taloyhtiön\nkäyttöönottovuosi: 1967. Taloyhtiön tontin vuokranantaja:\nUudenkaupungin kaupunki. Talonyhtiön tontin omistusmuoto: vuokrattu.\nKoulu(t): Kaikki koulut noin 1,5km. Päiväkoti: Noin 1km. Keskustan\npalvelut alle 1km.


Seulatek Oy - täyden palvelun verkkotalo - Konepörssi.com\nSeulatek Oy – täyden palvelun verkkotalo\nEntuudestaan tutut seulaverkot\nPääosin Seulatekin markkinoimat verkot ovat tammisaarelaisen Tammet Oy:n toimittamia, ainoastaan ruostumattomasta teräksestä valmistetut verkot tulevat muutamilta eurooppalaisilta toimittajilta sekä kumiverkot Italiasta. Seulatekin varastosta löytyy lähes kaikki vakiokokoiset seulaverkot, joiden leveydet vaihtelevat yleisemmin 1000–2100 mm välillä. Silmäkokoja on 1-120 mm ja langanvahvuus vaihtelee 1-13 mm:iin. Erikoistilauksesta on mahdollista saada suurempiakin verkkoja melko lyhyellä toimitusajalla.\nSeulaverkot valmistetaan kylmävedetystä kulutusta kestävästä erikoisteräslangasta, joka takaa hyvän kulutuskestävyyden täryseuloissa. Tämä lankatyyppi ei ole hitsattavaa. Raskaammissa verkoissa käytetään teräslankaa.\nVakiomallistossa verkon aukon muoto on yleensä joko neliön tai suorakaiteen muotoinen. Tilaamalla erikseen saa myös erikoispitkällä aukolla olevia verkkoja, eli niin sanottuja harppuseulaverkkoja.\nSeulaverkot valmistetaan pakotetusta teräslangasta kutomalla. Silmäkoosta ja langan paksuudesta riippuen käytetään eri pakotusmuotoja, esimerkiksi aaltomainen pakotus tai yksipuolinen pakotus.\nVerkkojen asennukseen on kiinnitettävä erityistä huomiota. Verkon kestävyys on riippuvainen ensi sijassa kiinnityksestä ja huolellisesta kiristyksestä.\nSeulatek Oy:n uusia tuotteita\n”Uutta Seulatek Oy:n tuotevalikoimissa ovat Tammetin valmistamat erilaiset suoja- ja aitaverkot, portit, kattoverkot, työmaa-aidat, rappausverkot, kudotut suojaverkot, verkkomatot ja levyverkot, joiden ottaminen tuotevalikoimiin tuntui luonnolliselta”, kertoi Seulatek Oy:n toimitusjohtaja Pasi Repo. ”Näillä tuotteilla haetaan myynnin kasvua sekä uusia asiakkaita varsinkin yksityispuolelta”, jatkoi Repo. Verkkopuolen tuotteista Seulatekin valikoimien ulkopuolelle jäävät vastaisuudessa ainoastaan raudoitustuotteet.\nHitsattujen verkkojen valikoimissa on runsaasti erilaisia lankahalkaisijoiden, jakovälien ja ulkomittojen yhdistelmiä sekä rullina että levyinä. Verkot voidaan pinnoittaa joko sinkillä tai jauhemaalilla. Ne voidaan valmistaa myös ruostumattomasta, sinkitystä tai hehkutetusta langasta. Näitä verkkoja käytetään rakennusten julkisivuissa, sisäpinnoissa, tuotantotilojen suojaverkkoina, pihoilla ja liikennealueilla aitoina, porraskäytävissä kaiteina, tarhaushäkkeinä tai vaikka rappauksen pintasidontaverkkoina. Käyttökohteita on todella laajasti.\nKattoverkoilla voidaan verhoilla julkisien tilojen katto- ja seinäpintoja sekä ulkotiloja. Ne valmistetaan joko hitsaamalla teräslangasta tai levystä venyttämällä. Vakiokoot ovat 6×12 ja 9×15 metriä. Muitakin kokoja saa tilaamalla.\nSuojaverkkojen käyttökohteita ovat esimerkiksi: koneiden suojat, parvekekaiteet, ikkunat ja sillankaiteet. Suojaverkot valmistetaan hitsattuina, kudottuina tai levystä venyttämällä. Suojaverkoilla suojataan yleensä omaisuutta tai estetään tapaturmien syntyä.\nAitaverkkoina käytetään pääasiassa sinkittyä tai muovitettua panssariaitaverkkoa ja turva-aitaverkoksi soveltuvat parhaiten 3-lankaverkot. Pylväät ja portit ovat yleensä alumiinisia. Työmaa-aidat ovat asennusvalmiita elementtejä, jotka on helppo koota. Ne on valmistettu kuumasinkitystä teräsputkesta sekä verkosta ja ne on varustettu tukijaloilla, hakaskiinnityksillä tai turvaliittimillä.\nJulkisivujen uudis- ja korjausrappauksissa käytetään pistehitsattua, kuumasinkittyä ja helposti muokattavaa rappausverkkoa, joka estää pinnoitteen halkeilun.\nVerkkomatot ovat teollisuuden kuljettimiin kehitettyjä erikoistuotteita, joita voidaan käyttää myös rakennusten seinien ja kattojen verhoilumateriaaleina, tilanjakajina sekä aitoina. Verkkomattojen materiaalivaihtoehdot ovat: pinnoittamaton, sinkitty tai haponkestävä teräslanka sekä alumiini.\nLevyverkkojen käyttökohteita ovat: sisäkatot, hoitotasot, askelmat, aidat, koneiden suojat ja kaiteet. Levyverkot valmistetaan metallilevystä leikkaamalla ja venyttämällä ja pinnoituksena käytetään sinkitystä tai maalausta.\nOmana ryhmänään voidaan vielä mainita erilaiset riistaverkot, jyrsijäverkot, hiiriverkot ja hyönteisverkot, jotka kuuluvat myös valikoimiin.\nKulutusosat ja kuljettimien osat sekä konepajatyöt\nKulutuslevyt, syöttimen levyt, sivukiilat, välppäkiskot ja kauhojen osat löytyvät pääsääntöisesti suoraan Seulatekin omasta varastosta. Yrityksen palveluihin kuuluvat myös eri vahvuisten kulutuslevyjen polttoleikkaus, hitsaus, poraus ja taivus.\nViime vuoden alusta Seulatek Oy on huoltanut ja korjannut 8 tonnin nosturilla varustetussa hallissaan muun muassa seuloja, kuljettimia, kauhoja, syöttimiä ja tehnyt erilaisia konepajatöitä.\nKaikki seulojen, kuljettimien korjauksissa tarvittavat komponentit, kuten erilaiset seulaverkot, hihnakuljettimien tukirullat, teräsvaipparullat, riippurullat, kumikiekolliset paluurullat, kuormauskohdanrullat ja sivuohjainrullat (vakiopituudet ovat 200 mm – 1600 mm),\nkumiprofiilit, kiinnitystarvikkeet (alakiristyskoukut, 16 mm ja 12 mm sivukiristyskiskot, päätykiristyskoukut) ovat myös varastotavaraa.


Autonvuokraus San Carlos de Bariloche € 36+/päivä - ILMAINEN peruutus: Parhaita Tarjouksia 2021 | Discover Cars\nAutonvuokraus - San Carlos de Barilochessa\nSan Carlos de Bariloche, Lentoasema\n€ 36.28 per päivä\n€ 38.99 / per päivä\nEdellä mainitut hinnat ovat suuntaa antavia ja ne on viimeksi päivitetty 11:10 2021-10-20. Hinnat voivat vaihdella riippuen varauspäivistä, vuokrauksen pituudesta ja autoluokasta.\nTässä on suosituimmat yhdensuuntaiset autonvuokrausmahdollisuudet, joiden noutopaikka on: San Carlos de Bariloche ja palautuspaikka toisessa kaupungissa:\nBuenos Aires - 26 tarjousta alk. € 140.01 per päivä\nTop 5 kaupungit lähellä San Carlos de Bariloche\nTrelew alk. € 43.06 per päivä\n816.3 km / 507.2 mailin etäisyydessä\nTop 7 paikat lähellä San Carlos de Bariloche\n1328.7 km / 825.6 mailin etäisyydessä\n1340.2 km / 832.8 mailin etäisyydessä\n1344.0 km / 835.1 mailin etäisyydessä\n1431.1 km / 889.3 mailin etäisyydessä\n1687.9 km / 1048.8 mailin etäisyydessä\n8523.1 km / 5296.0 mailin etäisyydessä\nSIXT Nissan Versa Sense 4 1 Isot autot\nEnterprise Chevrolet Prisma 4 2 Isot autot


Hyvä kaiutin on luotettava ja uskollinen alkuperäiselle äänelle - ePressi\nHyvä kaiutin on luotettava ja uskollinen alkuperäiselle äänelle\nVuonna 1978 perustettu suomalainen Genelec Oy on tunnettu laadukkaista studiotarkkailukaiuttimistaan. Vuosikymmenien suunnittelu-, tutkimus- ja kehitystyö alan ammattilaisten parissa hyödyttää myös laatutietoisia kuluttajia, joille on suunnattu oma mallisto kotikäyttöön.\n– Koteihin tarkoitetut aktiivikaiuttimet ovat teknisesti samaa luokkaa kuin ammattitasolla, pieniä eroja voi olla esimerkiksi väreissä ja yksityiskohdissa, kertoo Genelecin kotimaan myyntipäällikkö Markku Syrjäpalo. Genelecin päämarkkinakohteena ovat TV- ja radioyhtiöt sekä studiot eli äänentarkkailun ja musiikin tekemisen parissa työskentelevät ammattilaiset. Yritys vie kaiuttimia yli 70 maahan. – Suomi ja Ruotsi ovat siinä mielessä poikkeuksellisia markkina-alueita, että täällä tuotteet päätyvät myös kotikäyttöön, Syrjäpalo toteaa. Ammattilaistausta näkyy muun muassa kotikäyttöön tarkoitettujen G- ja F-sarjan kaiuttimien materiaaleissa. Kotelot on valmistettu kovaa kulutusta kestävästä ja kierrätettävästä painevaletusta alumiinista ja teräslevystä. Elementit on suojattu tukevilla teräsverkoilla.\nLuotettava kumppani studioon\nGenelecin kansainvälisen menestystarinan takana on vuosikymmenten mittainen tiukka suunnittelu-, tutkimus- ja tuotekehitystyö. Yritys on ensimmäisenä alallaan kehittänyt useita äänentoistoteknologioita, joita käytetään nykyään studioiden tarkkailukaiuttimissa ympäri maailmaa.\n– Nykyinen mallistomme sai muotonsa 2000-luvun alkupuolella. Kaiuttimien tuotekehitystyö kestää vuosia, joten myös valmiiden tuotteiden elinkaari on pitkä. Siksi meiltä ei tule uutta mallistoa joka vuosi. Huhtikuussa toimme markkinoille kotistudioihin tarkoitetun M-sarjan, Syrjäpalo kertoo.\nGenelecin kaiuttimien tuotekehitys ja valmistus ovat molemmat Iisalmessa.\n– Sitä, että kaiuttimet tehdään Suomessa, ei voi liikaa korostaa. Varsinkin, kun asiakkaat näkevät kuvia kauniissa suomalaisessa järvimaisemassa sijaitsevasta tehtaastamme, Syrjäpalo virnistää.\nEtenkin suomalaiset asiakkaat osaavat arvostaa kotimaista tuotetta, asiakastukea sekä huoltopalveluja.\n– Ei silti, että niitä kovin usein tarvittaisi - Iisalmessa tehdään tällä hetkellä huoltoja 1980-luvulla valmistetuille kaiuttimille, Syrjäpalo huomauttaa.\nJuuri toimintavarmuus on tehnyt Genelecin kaiuttimista luotettavan studiokumppanin. – Kaiuttimen pitää toistaa musiikki sellaisena kuin se on tehty. Tarkkailukaiuttimen tärkein ominaisuus on olla uskollinen alkuperäiselle lähteelle.\nElektroniikkaLifestyleMusiikki ja viihdeRakentaminenSisustaminen


Perttu Haapanen | Amfion | Page 2\nAuthor Archives: Perttu Haapanen\nViron tasavalta 90 vuotta\n14.4.2008 22:00 , Perttu Haapanen\nTulin juuri Viron tasavallan 90 vuotisjuhlakonsertista, jossa Eri Klas johti Tallinnan kamariorkesteria. Solisteina olivat Indrek Vau trumpetti, Silver Ainomäe, sello, Helen Lokuta, mezzosopraano ja Jaakko Kuusisto, viulu. Ohjelmassa olivat kantaesitykset Ülo Krigulilta ja Helena Tulvelta, sekä vanhempia teoksia Erkki Sven Tüürilta, Arvo Pärtiltä, sekä Jaan Räätsiltä. Konsertin alaotsikkona oli ”musiikkilahja musikaaliselta maalta.”\nKonsertin avaus ei ollut kovin vahva; suomalainen juontaja (ystäväni kertoi hänen olevan näyttelijä) olisi voinut opetella tällaista tilaisuutta varten ääntämään teosten nimet oikein. Muutenkin hän olisi ulosanniltaan ja esiintymiseltään sopinut paremmin juontamaan esimerkiksi TV2:n viihdeohjelmia.\nHelena Tulven viulukonsertto oli tilattu Viron tasavallan 90-vuotispäivän johdosta ja musiikkilahjaksi Suomen tasavallalle, joka on tukenut Viron itsenäisyyttä. Hieno teos ja hieno ele, millä Viro näyttää esimerkkiä musiikki-ihmeestä vouhkaavalle Suomelle. Toivottavasti suomalaiset ministerit, joista paikalla oli ainakin Paula Lehtomäki, tajusivat eleen merkityksen. Sen voi lukea myös niin, että Viro menee tulevaisuudessa Suomen ohi. Tulven teos nimittäin katsoo Suomen sijasta kohti keskieurooppaa ja tulevaisuutta. Pitkä matka on tultu Räätsistä, Pärtistä ja myös Tüürin sellokonsertosta.\nLuulenpa, että jos Suomi nykyisellä kulttuuri-ilmapiirillään tekisi samankaltaisen valtiollisen eleen, saattaisi olla, että teos tilattaisiin sellaiselta, jonka musiikki katsoo 100 vuotta taaksepäin. Siinä voisi sitten mietiskellä, mikä tasavaltojen tilanne silloin oli ja mitä teos näin ollen viestisi.\nKategoria: Kirjoittajat, Perttu Haapanen\n2.4.2008 10:55 , Perttu Haapanen\nKatson läpi Talescapes-kappaletta, jonka sävelsin Ylioppilaskunnan Laulajien ja Matti Hyökin tilauksesta heidän 125-vuotisjuhliinsa. Lähden perjantaina Suomeen kuuntelemaan lauantaina olevaa kantaesitykstä. Jännittää normaalisti ja kaikki detaljitason asiat korostuvat omissa silmissä. Olin seuraamassa vain yhtä harjoitusta kuukausi sitten, minkä jälkeen on tapahtunut varmasti paljon. Read More →\n27.3.2008 10:15 , Perttu Haapanen\nKovin talvista, mutta myös suurimman osan aikaa aurinkoista. Pääsiäismaanantaina kävin Strausbergin keskiaikaisessa pikkukaupungissa, minne pääsee Berliinistä paikallisjunalla 2,70 euron hintaan, matka kestää vajaan tunnin yhteen suuntaan. Jos haluaa Helsingistä matkustaa Espooseen, siitä ilosta pitää maksaa 3,80.\nEn ole myöskään aikaisemmin kunnolla käynyt Hansaviertelissä, missä Tiergartenin puistoon levittäytyy vuoden -57 asuntomessualue (http://www.interbau57.com, http://de.wikipedia.org/wiki/Interbau). Sodan jälkeisten nimekkäiden arkkitehtien, kuten Le Corbusier, Walter Gropius, Egon Eiermann, Alvar Aalto jne., suunnittelema alue on kaunis ja idealistisuudessaan vaikuttava. Le Corbusierin talo ei tosin mahtunut kyseiselle alueelle ja se rakennettiin Olympiastadionin lähelle.\nTalot ovat harvassa viheralueiden ympäröiminä, palvelut keskitetysti lähellä, tunnelma on erittäin rauhallinen. Kuka haluaa asua niissä nykyään on eri kysymys. esimerkiksi äänieristys ei varmasti ole hyvä, mutta kyseessä on myös arvovalinta. Eräällä tavalla nykyajan rakentaminen lähiöparitaloalueineen ja umpioituine kerrostaloasuntoineen heijastaa myös epäyhteisöllisyyden ihannetta, joka rakennuskannan mukana säilyy. Interbau57 on paitsi erään aikakauden poliittisten asetelmien, myös nousevan demokratian ja idealistisen arvomaailman ilmentymä. Kansattaa aina välillä miettiä, mikä niissä oli hyvää.\nYhteenveto Berliinin nykymusiikkifestivaaleista\n22.3.2008 0:54 , Perttu Haapanen\nLiza Limin TON oli pettymys. Ultraschall ja Maerz Musik -festivaaleja jälkikäteen verratessa ensin mainittu on laadullisesti tasainen ja toimii perinteisellä konseptilla; pääosin kamarimusiikkia ja pari orkesterikonserttia. Joukossa oli paljon hyviä teoksia, nuoremman polven säveltäjiä sekä myös vähän vanhempia repertoaarikappaleita. Maerz Musik sen sijaan tuntuu tarkoituksella etsivän yllättäviä ja valtavirrasta poikkeavia teoksia ja yhdistämään erilaisia yleisöjä, välillä oikein onnistuneesti. Tosin melko konseptuaalisten teosten ja improvisoidun tai sen kaltaisen musiikin lomassa olisi mieluusti kuullut viikon loppupuolella enemmän hyviä sävellyksiä.\nTähän liittyen muistuu mieleen Ultraschallissa esitetty Elliott Carterin Boston Concerto, jonka esitti Deutsches Symphonie-Orchester Berlin Brad Lubmanin johdolla. Vuonna 2002 sävelletty teos on vaikuttavaa ajatuksen lentoa ja ilmaisun briljanssia. Hämmästyttävää energiaa vailla vanhuuden resignaatiota. Teoksesta päätellen tänä vuonna 100 vuotta täyttävä (www.carter100.com) Carter voisi olla uransa kypsässä vaiheessa ja jatkaa\nvaikka kuinka kauan.\nMaerz Musik -festivaali Berliinissä\n13.3.2008 23:20 , Perttu Haapanen\nOlen seurannut tiiviisti viime perjantaina alkanutta Maerz Musik festivaalia. Arkipäivisin festivaalilla on yleensä kaksi konserttia, jotka kokoavat erilaisia yleisöjä: alkuillasta perinteisempi instrumentaalikonsertti ja myöhäisillasta monitaiteellisia, yleensä elektronista musiikkia sisältäviä esityksiä aina improvisoidusta musiikista alkaen. Eilinen improvisaatio oli tosin ainakin minulle liian vähän virikkeitä tarjoava. Esittäjät tunteva norjalainen säveltäjätuttavani totesikin sen olleen stadionversio siitä, mitä he yleensä soittavat.\nTämän kahtiajaon tarkoitus on sekoittaa erilaisia yleisöjä, mikä ainakin välillä näyttää toteutuvan. Tosin paikallisen liikennelaitoksen BVG:n lakko aiheuttaa sen, että usein on valittava kumman konserteista haluaa kuulla ja nähdä. Ellei halua ajaa koko ajan taksilla, siirtymiseen paikasta toiseen ei läheskään aina ole aikaa, koska bussit ja U-bahnit eivät kulje.\nViime lauantaina näin Olga Neuwirthin uuden musiikkiteatteriesityksen ”Hommage à Klaus Nomi”. Klaus Nomi oli varhain AIDSiin kuollut New Yorkin underground-piireissä vaikuttanut kontratenori. Nomin alter egoja esityksessä olivat futuristiseen valkoiseen asuun pukeutunut näyttelijä, Marc-Michael Bischhoff ja punaiseen barokki/kabaree-asuun pukeutunut kontratenori Andrew Watts. Keski-Amerikkaan viittaavilla karnevaalihatuilla varustettua ja luurangoiksi pukeutunutta yhtyettä, MusikFabrikia, johti Titus Engel. Esitys yhdisteli villejä sovituksia barokkimusiikista ja mm. schlagereista sekä 70-luvun popmusiikista. Video-osuus oli ilmeisen tahallisesti yliladattu kuolemantäyteisellä Dûrer-kuvastolla. Karnevaalia, mauttomuutta, rituaalia, lukuisia viittauksia ja moniselitteisyyttä, mikä ei ainakaan jätä kylmäksi. Tanskan säveltäjäyhdistyksen puheenjohtaja John Frandsen totesi taannoin Suomen Säveltäjien kokouksessa nykymusiikilla [ja -taiteella] olevan olennaisena piirteenä se, että siitä keskustellaan, siitä kiistellään ja se saa ajattelemaan. Se toisin sanoen tekee olemassaolon, sen sijaan, että olisi olemiselle tai oleskelulle taustana.\nMatthias Osterwold on suunnitellut Maerz Musikin ohjelmiston erittäin laveasti ja kiinnostavasti. Perinteisempää musiikkia edusti esim. eilen kuultu Philip Hurelin Phasis-Konzert für Warburg saksofonille ja ensemblelle. Varsin hyvä teos; puhuttelevasti murahtelevia harmonioita ja vahvoja pensselin vetoja ja toisaalta paljon detaljeja.\nFestivaalin eräs portrait-säveltäjä on kiinalais-australialainen Liza Lim. Lim vieraili Suomessakin Musica Novassa muutama vuosi sitten. Levyltä kuultuna Limin musiikki oli ollut kiehtovaa, mutta jätti Helsingissä kaksijakoisen vaikutelman. Olisiko osasyy ollut myös se, että hänen sävelkielensä oli suomalaisille muusikoille yksinkertaisesti liian kaukaista ja vierasta. Täällä Limia esitti australialainen Elision Ensemble, jonka kanssa Lim on työskennellyt pitkään. Osa teoksista jäi edelleen arvoituksellisiksi, mutta esimerkiksi Weaver-of-fictions soolonokkahuilulle ja Mother Tongue sopraanolle ja ensemblelle olivat varsin hienoja teoksia. Suomenkielikin oli päässyt viimeksi mainittuun teokseen mukaan. Odotan suurella mielenkiinnolla sunnuntaina esitettävää TONia nukeille, veistoksille, yleisölle ja ensemblelle.\nToinen esillä oleva säveltäjä on Stefano Gervasoni. Hänen teoksensa Com que voz fado-laulajalle, baritonille, elektroniikalle ja ensemblelle on taitavan säveltäjän runollinen yhdistelmä fado-lauluja ja modernia musiikkia, vaikkakin minun makuuni turhan kiltti sellainen.


1 MANKKAAN ERÄSUDET RY Sivu 1 / 5 Partiolippukunta Mankkaan Eräsudet ry Mankkaan Eräsusille toimintavuosi 2010 oli jälleen aktiivinen toiminnan kannalta. Lippukunnan jäsenmäärä on melko paljon noussut viime vuodesta ja vuoden 2010 lopussa se oli 102 jäsentä. Lippukunta voitti kolmannen sijan piirin kasvukisassa. Ryhmät kokoontuivat viikoittain Mankkaan Makasiinilla ja Mankkaan Väentuvalla ja lippukunnan toimintavuoteen kuului monia retkiä ja yhteisiä tapahtumia, kuten lippukuntaretket syksyllä ja keväällä, joille osallistui huomattava osa jäsenistä. Joulujuhlaan osallistui noin 85 eräsutta ja vanhempaa ja neljättä kertaa järjestetty Yrjönpäivänjuhla kokosi noin 85 eräsutta ja vanhempaa Makasiinille. Kesällä osallistuttiin Suomen Partiolaisten kesäleirille Kilkkeelle 23 eräsuden voimin ja alkukesästä järjestetty sudenpentu- ja seikkailijaleiri Mylly keräsi 22 osallistujaa Eräsusista. Syksyllä kokoonnuttiin uusien jäsenten kanssa lupauksenantoon Makasiinille. Mankkaan Eräsudet teki myös yhteistyötä muiden Tapiolan alueen lippukuntien kanssa osallistumalla järjestelyihin useissa tapahtumissa. 1. Yleistä 1.1. Lippukunta Partiolippukunta Mankkaan Eräsudet on perustettu vuonna 1994 ja lisätty yhdistysrekisteriin vuonna Lippukunnan toiminta-alue on Espoon Mankkaa. Mankkaan Eräsusien taustayhteisö on Tapiolan Seurakunta. Mankkaan Eräsusista käytetään lyhennettä MES. Mankkaan Eräsudet ry on Pääkaupunkiseudun Partiolaiset ry:n, Espoon Partiotuki ry:n ja Tapiolan alueen partiolaiset Tapiiri ry:n jäsen. Pääkaupunkiseudun Partiolaiset ry:n kautta lippukunta kuuluu Suomen Partiolaiset - Finlands Scouter ry:hyn Jäsenet Mankkaan Eräsusilla oli vuoden 2010 lopussa 102 jäsenrekisteriin merkittyä jäsentä.\n2 MANKKAAN ERÄSUDET RY Sivu 2 / 5 Jäsenmäärä oli vuoden lopussa 16 jäsentä enemmän kuin vuotta aikaisemmin. 2. Toiminta 2.1. Partiotoiminta Kevään 2010 aikana Mankkaan Eräsusissa on toiminut kaksi sudenpentulaumaa, kolme seikkailijajoukkuetta, kaksi tarpojaryhmää, yksi samoajaryhmä ja yksi vaeltajaryhmä. Syksyllä lippukunnassa oli kolme sudenpentulaumaa, kolme seikkailijajoukkuetta, yksi tarpojaryhmä, yksi samoajaryhmä ja yksi vaeltajaryhmä. Syksyllä toimintansa aloitti kaksi uutta sudenpenturyhmää, yksi sudenpenturyhmä siirtyi seikkailijoiksi, yksi seikkailijaryhmä siirtyi tarpojiksi ja kaksi tarpojaryhmää yhdistettiin samoajaryhmäksi, samoajat siirtyivät vaeltajiksi. Kaikki ryhmät suorittivat ikäkautensa mukaista Suomen Partiolaisten partio-ohjelmaa viikoittaisissa kokouksissa. Kokouksia pidettiin viikoittain tiistaisin ja keskiviikkoisin Mankkaan Makasiinilla ja Mankkaan Väentuvalla. Kokoukset alkoivat keväällä ja loppuivat Syksyllä kokoukset alkoivat ja loppuivat Ryhmät kokoontuivat kevään aikana seuraavasti: tiistaisin seikkailijajoukkue Taskuravut kello 17-18, sekalauma Tiikerit kello sekä poikaseikkailijaryhmä Bakteerit kello Keskiviikkoisin kokoontui poikalauma Ketut kello 17-18, tyttöseikkailijaryhmä Pulut kello 18-19, poikatarpojaryhmä Mangustit ja tyttötarpojaryhmä Puumat Syksyllä ryhmät kokoontuivat seuraavasti: tiistaisin keskiviikkoisin kokoontui tyttösudenpentulauma Sisiliskot sekä poikasudenpentulauma Ketut kello 17-18, poikasudenpentulauma Ilvekset kello ja tyttöseikkailijaryhmä Pulut kello Keskiviikkoisin kokoontui poikaseikkailijaryhmä Bakteerit kello 17-18, sekaseikkailijaryhmä Delfiinit kello 18-19, tyttötarpojaryhmä Murmelit kello ja samoajaryhmä Perunhemulit kello Johtajistolle järjestettiin tulevaisuudensuunnittelupiknik 7.6. johon osallistui 11 johtajaa. Lisäksi järjestettiin epävirallinen syyskokous, jossa suunniteltiin kevään toimintaa. Kokoukseen osallistui 14 johtajaa. Johtajisto kokoontui joka kuukauden ensimmäinen sunnuntai kello Retki-, leiri- ja vaellustoiminta Mankkaan Eräsudet järjesti keväällä ja syksyllä perinteiset lippukuntaretket. Kevään lippukuntaretki järjestettiin päiväretkenä Nuuksiossa Retkelle osallistui 19 eräsutta, 7 sudenpentua, 6 seikkailijaa ja 6 johtajaa. Syksyn lippukuntaretki järjestettiin Nuuksiossa Korvenkolkassa , eräsusista osallistui yhteensä 54 eräsutta: 21 sudenpentua, 15 seikkailijaa, 5 tarpojaa ja 13 johtajaa. Muita retkiä järjestettiin seuraavasti: sudenpentuosaston retki Piilopirtissä , osallistujia 20 sudenpentua ja 7 johtajaa; seikkailijoiden suunnistusretkelle osallistui kolme seikkailijaa, Mangustien laavuretkelle osallistui kolme tarpojaa; samoajien retkelle osallistui 7 samoajaa; Murmelien retkelle osallistui 9 tarpojaa ja 3 johtajaa; Bakteerien retkelle osallistui 8 seikkailijaa ja kolme johtajaa. Johtajaretkiä järjestettiin vuoden 2010 aikana kaksi: , johon osallistui 9 johtajaa sekä osallistui 13 johtajaa.\n3 MANKKAAN ERÄSUDET RY Sivu 3 / 5 Mankkaan Eräsudet osallistuivat lippukuntaryhmittymä Tapiirin järjestämään avaustempaukseen , osallistujia lippukunnasta oli 9 sudenpentua, 11 seikkailijaa ja neljä johtajaa. Kesän leirit olivat Suomen Partiolaisten järjestämä Kilke , johon osallistui eräsusista 13 tarpojaa, 1 samoaja, 7 vaeltajaa ja 2 aikuista, sekä muutaman lippukunnan järjestämä sudenpentu- ja seikkailijaleiri Mylly , johon osallistui 22 eräsutta, joista 8 oli sudenpentuja ja loput 14 kokoaikaisia.. Espoon partiotuen järjestämälle Vinkuli talvileirille osallistui yksi tarpoja Koulutustoiminta Koulutimme johtajistoamme vuoden aikana Pääkaupunkiseudun Partiolaiset ry:n järjestämillä kursseilla seuraavasti: 2 osallistujaa isännöitsijäkurssilla, 2 osallistujaa järjestyksenvalvojakurssilla, kolme osallistujaa erätaitokurssilla, kaksi osallistujaa partionjohtajaperuskurssilla, kolme osallistujaa ensiapukertauskurssilla, yksi ensiapujatkokurssilla sekä yksi osallistuja vartionjohtajavihjareilla Kilpailutoiminta Partiotaitokilpailu Espoon Punasessa eräsusista oli kolme rastipäällikköä ja 16 toimi rastimiehinä tai muissa järjestelytehtävissä. Päiväkilpailu Hiipivään Haamuun osallistui eräsusista 6 samoajaa ja 1 johtaja. Partiokilpailu Peikon Puikaukseen osallistui neljä johtajaa. Sudenpentu- /seikkailijakilpailu Pinkkiin osallistui kaksi seikkailijaa ja yksi johtaja Muu toiminta Mankkaan Eräsusien Yrjönpäiväjuhla järjestettiin klo 18. Osallistujia oli noin 50. Pääkaupunkiseudun Partiolaiset järjesti perinteisen partioparaatin 25.4., eräsusista osallistui 3 seikkailijaa, 2 tarpojaa ja 3 johtajaa. Yksi johtaja osallistui Tapiirin kesäavajaisiin Lippukunta vastaanotti uusia jäseniä Makasiinilla, lupauksenantotilaisuus uusille jäsenille sekä uusiin ikäkausiin siirtyville järjestettiin ja eräsusia ja vanhempia osallistui yhteensä noin 80 henkilöä. Mankkaan Eräsudet osallistui Tapiolan kirkon joulumyyjäisiin , myymässä oli 5 johtajaa. Mankkaan Adventtitapahtuma järjestettiin 28.11, letunpaiston ja buffetin järjestämiseen osallistui eräsusista 7 johtajaa ja yksi seikkailija sekä vanhempia. Eräsusien joulujuhla järjestettiin Mankkaan Makasiinilla. Tapahtumaan osallistui yhteensä noin 85 eräsutta ja vanhempaa. Eräsudet osallistuivat myös itsenäisyyspäivän lipunnostoon 6.12 Tapiolan kulttuuriaukiolla. Lippukuntalaisia oli mukana itsenäisyyspäivän jumalanpalveluksessa Tapiolan kirkossa ja lippukunnan lippu oli mukana lippukulkueessa, eräsusista osallistui neljä johtajaa ja yksi sudenpentu 2.6. Yhteistyötoiminta Mankkaan Eräsudet teki vuonna 2010 yhteistyötä muiden Tapiolan alueen lippukuntien\n4 MANKKAAN ERÄSUDET RY Sivu 4 / 5 kanssa ja osallistui Tapiolan alueen partiolaiset Tapiiri ry nimisen yhdistyksen järjestämiin tapahtumiin. Eräsusilla oli edustaja yhdistyksen hallituksessa. Vuoden 2010 suurin projekti oli Espoon Punanen kilpailun järjestäminen. Kilpailun järjesti pääosin Tapiolan alueen lippukunnat ja Eräsusista osallistui järjestelyihin 19. Eräsudet olivat myös edustettuina muun muassa Espoon Partiotuen järjestämissä lippukunnanjohtajatapaamisissa sekä aluetapaamisissa Tiedotustoiminta Mankkaan Eräsusien tiedotuslehti Mesikämmen ilmestyi vuoden aikana 4 kertaa. Lehden päätoimittajana toimi Maarit Alkula ja taittajana Mikko Vuorela. Mesikämmenen tekoon osallistuivat johtajat ja ryhmät kirjoittamalla juttuja tapahtumista joiden järjestämisestä ovat vastanneet tai joihin ovat osallistuneet. Lehti on kopioitu Tapiolan kirkolla ja jaettu jäsenille kokouksissa tai yhteisissä tapahtumissa. Tiedotusta on lisäksi hoidettu kokouksissa jaetuilla tapahtumakohtaisilla lapuilla sekä lippukunnan sähköpostilistojen kautta. Lisäksi luotiin jokaisen ryhmän vanhemmille oma sähköpostilista, joka helpottaa ryhmien välistä viestintää. Mankkaan Eräsusien tiedotus kulkee myös kotisivujen kautta Sivuilla julkaistiin ajankohtaisia tiedotuksia ja päivittyvä toimintakalenteri. Sivuilla julkaistiin myös lippukuntalehti Mesikämmenen numerot sekä kuvia tapahtumista ja sivut palvelivat lippukunnan ulkoista viestintää. Vuoden 2010 aikana otettiin käyttöön sähköinen kuukausikirje, jonka avulla tiedotettiin lippukuntalaisten vanhemmille kaikista tärkeistä tulevista tapahtumista. Lippukunnan kotisivujen intranet toimii johtajiston viestintäkanavana ja sinne päivitettiin muun muassa hallituksen kokousten pöytäkirjat. Kaikille uusillekin johtajille tehtiin sähköpostiosoitteet, joita käytetään lippukunnan asioissa. Lippukunnalla on Kolumbuksen Prepaid-liittymä, jonka numero on Liittymä on mukana tapahtumissa, muuna aikana se on lippukunnanjohtajalla. 3. Toimintaympäristö 3.1. Hallinto Mankkaan Eräsudet ry:n vuosikokous pidettiin Mankkaan Makasiinilla. Kokouksessa valittiin hallituksen puheenjohtajaksi ja lippukunnanjohtajaksi Minna Vääräniemi. Muiksi hallituksen varsinaisiksi jäseniksi valittiin Maarit Alkula, Suvi Attila, Satu Heinonen, Kati Solansuu, Tiina Solansuu, Alex Virtanen, Antti Vuorela ja Mikko Vuorela. Hallitus kokoontui aktiivisesti noin kuukauden välein. Hallituksen kokoukset toimivat lippukunnan päättävänä elimenä, ja kaikilla johtajilla oli osanotto-oikeus kokouksissa.\n5 MANKKAAN ERÄSUDET RY Sivu 5 / Vanhempainneuvosto Mankkaan Eräsusien jäsenien vanhemmista koostuva vanhempainneuvosto tuki lippukunnan toimintaa vuonna 2010 auttamalla lippukuntaa erilaisten tapahtumien kuten joulutapahtuman tarjoiluiden järjestämisessä sekä varainkeruussa kuten Mankkaan joulutapahtuman buffetin järjestämisessä Kokoontumistila Kokoontumistilana toimi vuonna 2010 Mankkaan Makasiini. Espoon kaupunki luovutti Makasiinin maksutta Eräsusien käyttöön kahtena iltana viikossa. Tila oli käytössämme tiistaisin ja keskiviikkoisin kello Lisäksi syksystä 2010 lähtien oli käytössämme keskiviikkoisin kello myös samassa pihapiirissä sijaitseva Espoon kaupungin hallinnoima tila Mankkaan Väentupa Kalusto Mankkaan Eräsudet huolsi leirikalustoaan vuonna Suurempia hankintoja ei tehty. Kalustoa säilytettiin Mankkaan Makasiinin ja Väentuvan välissä sijaitsevan varastorakennuksen varastohäkissämme. Kokouksissa käytössä olleita tarvikkeita säilytettiin Mankkaan Makasiinilla käyttöömme osoitetuissa kahdessa kaapissa Talous ja varainhankinta Mankkaan Eräsusien taloudenhoitajana vuonna 2010 toimi Antti Vuorela. Kaikki kulukuitit hyväksytettiin hallituksen kokouksissa ja päätökset hankinnoista tehtiin yhteisesti hallituksen kokouksissa. Vuonna 2010 Mankkaan Eräsudet sai toiminta-avustuksia Espoon kaupungilta 2500 euroa sekä Tapiolan seurakunnalta 760 euroa. Omatoimista varainhankintaa harjoitettiin ahkerasti. Johtajisto järjesti letunpaistoa Mankkaan joulutapahtumassa. Tapiolan kirkon joulumyyjäisissä Mankkaan Eräsusilla oli oma myyntipöytä. Suomen Partiolaisten joulukalentereita eräsudet myivät 683 kappaletta.